, ଡ୍ରୋନଡାରୋନ, ଏକ ବେପାର ନାମ ମଲ୍ଟାକ, ହେଉଛି ଏକ ଔଷଧ ଯାହା ଅନିୟମିତ ହୃତ୍ ସ୍ପନ୍ଦନ ଥିବା ବା ଆଟ୍ରିଆଲ୍ ଫାଇବ୍ରିଲେସନ୍ ଇତିହାସ ଥିବା ଲୋକଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆମିଓଡାରୋନ୍ ଭଳି କାମ ନ କରିପାରିଲେ ମଧ୍ୟ ନିରାପଦ ହୋଇପାରେ । ଯେଉଁମାନେ ସର୍ବଦା ଆଟ୍ରିଆଲ୍ ଫାଇବ୍ରିଲେସନରେ ଥାଆନ୍ତି ସେମାନଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ପେଟ ଯନ୍ତ୍ରଣା ଏବଂ ଦୁର୍ବଳତା ଅନୁଭବ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ହାଇପୋକାଲେମିଆ ବା କମ୍ ପୋଟାସିଅମ୍, କମ୍ ମ୍ୟାଗ୍ନେସିୟମ୍ ଏବଂ ବୃକ୍‌କ ସମସ୍ୟା ହୋଇପାରେ । ଏହା ହୃଦ୍‌ପାତରେ ବ୍ୟବହୃତ ହେବା ଉଚିତ ନୁହେଁ  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ  ଏହା ମୁଖ୍ୟତଃ ଏକ ତୃତୀୟ ଶ୍ରେଣୀର ଆଣ୍ଟିଅରିଥମିକ୍ ଔଷଧ । ୨୦୦୯ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡ୍ରୋନେଡେରୋନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହାର ମୂଲ୍ୟ ପ୍ରାୟ ୬୮୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬୭ ପାଉଣ୍ଡ ।